रासक आक्खन लगा जे मिगी कुन मारी सकदा ऐ। मेरी मौत सत समुन्दर पार इक बड़ा उच्चा ते घना बूटा ऐ उस बूटे गी कोई बड्डौ तां उस बूटे दे अन्दर इक पिजरा ऐ ते पिंजरे च इक तोता ऐ, जे कोई उस तोते गी मारै ता मेरी मौत हुन्दी ऐ, दुए दिन लालां ने सारी गल्ल राजकुमारै गी सुनाई ते राजकुमार रासकै गी मारने गितै चली पेया। चलदे चलदे उसी इक बूटे हेठ रात आई गेई ते ओ उत्थें गै लम्मा पेई रेया। थोड़े चिरें परैत के दिक्खदा ऐ जे इक सप्प बूटे उप्पर चढ़ा करदा हा ते बूटे उप्पर हैंसे दे बच्चें रौला पाये दा हा, बच्चें दा लील बलोदा सुनियै राजकुमारा ने अपनी तलवार कड्डी ते इक्कै फट्टौ ने सप्पे दे टोटे करी ओड़े ते इक कच्छ पेई दी टोकरी हेठ खट्टी ओड़ेया। इन्ने चिरा गी हैंस ते हंसनी आई गे ते राजकुमारा गी उत्थें लेटे दे दिक्खियै हैसनी आक्खन लगी, दिक्ख हैसा ए उयै शकारी लेटेदा लबदा ऐ जेहड़ा साढ़े बच्चें गी लेई जन्दा रेआ ऐ। ते लै पहलें एस्सी मारी लैचै। पर हैंस आक्खन लगा पहलें आलड़े च जाइयै दिक्खी लैन दे इस कुत्थें जाना ऐ। ते जेल्ले ओह आलड़े च जाई पुज्जे तां सारे बच्चे जीन्दें हे। ते फी हैंसे जेहड़ी चूना उन्दे आस्ते आन्दी दी ही उनेगी देन लगे। पर बच्चें आक्खेया जे पहलें हेठ लेटे दे आदमी गी खलाई लैओ, ते फी अस खागे की जे इस्से ने साढ़ी जान बचाई ऐ। ते सप्प बी टोकरी हेठ खट्ठे दा ऐ।